PATVIRTINTA:

Kaišiadorių lopšelio-darželio „Spindulys“

direktoriaus 2020-02-07,

įsakymas Nr. V-12

**KORUPCIJOS PREVENCIJOS KAIŠIADORIŲS LOPŠELIO-DARŽELIO „SPINDULYS“**

**2020-2022 METŲ PROGRAMA**

**I. BENDROSIOS NUOSTATOS**

1. Kaišiadorių lopšelio-darželio „Spindulys“ 2020-2022 metų parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, reglamentuojančiais korupcijos prevencijos veiklą. Taip pat atsižvelgta į Lietuvos Respublikos vietos savivaldos ir Lietuvos Respublikos viešojo administravimo įstatymų nuostatas.

2. Pagrindinės programoje vartojamos sąvokos:

**Korupcija** – bet koks asmenų, dirbančių įstaigoje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

**Korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Programos tikslas – užtikrinti korupcijos prevenciją įstaigoje, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atriboti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą įstaigoje, atlikimo. Programa siekiama paskatinti visuomenę reikšti nepakantumą korupcijai, sustiprinti visuomenės paramą korupcijos prevencijos priemonėms įgyvendinti, užtikrinti glaudesnį Mokyklos bendradarbiavimą su vyriausybinėmis ir nevyriausybinėmis organizacijomis, kitais asmenimis, ginant prigimtines ir kitas bendras žmogaus teises ir laisves.

4. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir atviresnę lopšelio - darželio darbuotojų, dirbančių pagal darbo sutartis, veiklą. Korupcinio pobūdžio nusikalstama veika yra ši: kyšininkavimas, tarpininko kyšininkavimas, papirkimas, kita nusikalstama veika, jei ji padaryta viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kita nusikalstama veika, kai tokias veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

5. Programa parengta 3 metų laikotarpiui.

6. Programos strateginės kryptys – korupcijos prevencija, antikorupcinis švietimas ir informavimas.

**II. VEIKLOS SITUACIJOS ANALIZĖ ANTIKORUPCINIU POŽIŪRIU**

7. Kaišiadorių lopšelio-darželio „Spindulys“ - Savivaldybės biudžetinė įstaiga, savo veiklą grindžia, įgyvendindama 2013-2022 metų valstybinės švietimo strategijos nuostatas, vadovaudamasi Lietuvos Respublikos Konstitucija, Lietuvos Respublikos švietimo įstatymu, Lietuvos Respublikos švietimo, mokslo ir sporto ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo kultūros ir sporto skyriaus vedėjo įsakymais.

Vykdomos neformaliojo švietimo programos – ikimokyklinio ugdymo programa ir priešmokyklinio ugdymo programa.

Lopšelio-darželio internetiniame puslapyje skelbiama planuojamų metinių pirkimų suvestinė, supaprastintų viešųjų pirkimų taisyklės, finansinės ataskaitos. Direktorius, kaip lopšelio-darželio biudžeto asignavimų valdytojas, kasmet atsiskaito už ūkinę finansinę veiklą lopšelio-darželio tarybai, Kaišiadorių rajono savivaldybės tarybai, 2 kartus metuose Mokytojų tarybai,. Lopšelio-darželio bendruomenė ir lopšelio-darželio taryba kasmet informuojama apie metinį biudžetą, dalyvauja, planuojant įstaigos biudžeto poreikį, sprendžiant lėšų taupymo klausimus.

Direktorius ir įstaigos darbuotojai, turintys administravimo įgaliojimus, yra pateikę privačių interesų deklaracijas.

8. Lopšelyje-darželyje korupcija galima šiose veiklos srityse:

8.1. formuojant lopšelio-darželio darbuotojų personalą;

8.2. organizuojant ir vykdant viešųjų pirkimų procedūras;

8.3. organizuojant vaikų maitinimą lopšelyje-darželyje;

**III. KORUPCIJOS PREVENCIJOS PRINCIPAI**

9. Korupcijos prevencijos programa įgyvendinama vadovaujantis šiais principais:

9.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių laisvių apsaugą;

9.2. visuotinio privalomumo – korupcijos prevencijos subjektais gali būti visis įstaigos darbuotojai;

9.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

9.4. pastovumo – korupcijos prevencijos priemonių veiksmingumo užtikrinamas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV. PROGRAMOS TIKSLAI IR UŽDAVINIAI**

10. Programos tikslai yra:

10.1. atskleisti ir šalinti priežastis bei prielaidas korupcijai lopšelyje-darželyje atsirasti ir

plisti. Užkirsti kelią korupcijos atsiradimui, pašalinti veiklos sričių spragas, dėl kurių gali atsirasti sąlygos korupcijai;

10.2. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp administracijos, darbuotojų, šeimų, šalinti priežastis pasinaudoti tarnybine padėtimi;

10.3. plėtoti antikorupcinę kultūrą, siekiant padidinti visuomenės pasitikėjimą ugdymo įstaiga.

11. Korupcijos prevencijos uždaviniai yra:

11.1. užtikrinti efektyvų numatytų priemonių įgyvendinimą;

11.2. nustatyti veiklos sritis, kuriose yra korupcijos pasireiškimo tikimybė;

11.3.antikorupciniu požiūriu vertinti lopšelio-darželio „Spindulys“ įsakymus ir sprendimus;

11.4. įtraukti į korupcijos prevenciją visuomenę ir žiniasklaidą;

11.5. stiprinti bendradarbiavimą su korupcijos prevenciją vykdančiomis institucijomis;

11.6. viešai skelbti informaciją apie korupcijos prevencijos veiksmus ir jų rezultatus.

**V. PROGRAMOS TIKSLŲ IR UŽDAVINIŲ VERTINIMO KRITERIJAI**

12. Programos rezultatyvumas nustatomas vadovaujantis kiekybės ir kokybės rodikliais:

12.1. korupcijos pasireiškimo tikimybės nustatymu lopšelyje-darželyje „Spindulys“;

12.2. skundų, pateiktų teismui, administracinių ginčų komisijai, skaičiaus mažėjimu;

12.3. įvykdytų ir neįvykdytų programos įgyvendinimo priemonių skaičiumi;

12.4. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

12.5. specialių straipsnių spaudos leidiniuose, darbo posėdžiuose skaičiumi.

**VI. PROGRAMOS ADMINISTRAVIMAS**

13. Programai įgyvendinti sudaromas programos įgyvendinimo priemonių planas (priedas Nr.1), kurio priemonių įvykdymo laikotarpis sutampa su programos įgyvendinimo pradžia ir pabaiga.

14. Programoje numatytas priemones įgyvendina lopšelio-darželio „Spindulys“ direktorius ir programos įgyvendinimo priemonių plane nurodyti vykdytojai:

14.1. darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą lopšelyje-darželyje „Spindulys“;

15. Programoje numatytų priemonių įgyvendinimo koordinavimą, korupcijos prevencijos proceso organizavimą bei kontrolę reglamentuoja lopšelio-darželio „Spindulys“ korupcijos prevencijos tvarkos aprašas.

**VII. BAIGIAMOSIOS NUOSTATOS**

16. Šia programa siekiamasumažinti korupcijos pasireiškimo tikimybę lopšelyje-darželyje „Spindulys“, užtikrinti korupcijos prevencijos vykdymą, padidinti visuomenės pasitikėjimą įstaiga ir teikiamomis paslaugomis.

17. Korupcinė situacija vertinama ir korupcijos programos nuostatos bei jos vykdymo priemonių planas peržiūrimi kas treji metai. Esant būtinybei programa gali būti papildoma.

18. Už šios programos įgyvendinimą paskirti asmenys, nesilaikantys šioje programoje nustatytų reikalavimų, atsako pagal galiojančius Lietuvos Respublikos teisės aktus.